लिस्‍ट में कहा गया है कि ब्रिटेन के यूरोपियन यूनियन (ईयू) को छोड़ने के लेकर वोट करने का यहां के अमीरों पर कोई असर नहीं पड़ा है। रिपोर्ट के मुताबिक पिछले साल इनकी दौलत में 14% की बढ़ोतरी हुई है। अमीरों की पूरी दौलत कुल मिलाकर 54.61 लाख करोड़ रुपए हो गई है।लिस्‍ट को कम्पाइल करने वाले रॉबर्ट वॉट्स ने कहा कि जहां ब्रिटेन के लोग ईयू जनमत संग्रह को लेकर चिंता में थे। वहीं, इस देश के अमीर लोग चुपचाप अपना पैसा बनाते रहे। हमें आशंका थी कि अमीरों पर भी इसका असर पड़ेगा, लेकिन उन पर इसका कोई प्रभाव नहीं पड़ा।